
RAPORT DE SPECIALITATE 

la proiectul de hotărâre privind rectificarea poziției nr. 50 din Anexa nr. 2 la Hotărârea Consiliului Local Cornetu nr. 43/26.05.2022 privind aprobarea declanșării procedurii de expropriere a imobilelor proprietate privată care constituie coridorul de expropriere a lucrării de utilitate publică de interes local ,,Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov”, cu rectificările, modificările și completările ulterioare
    Prin Hotărârea Consiliului Local al comunei Cornetu, județul Ilfov nr. 43/26.05.2022 a fost aprobată declanșarea procedurii de expropriere a imobilelor, proprietate privată, care constituie coridorul de expropriere al lucrării de utilitate publică de interes local ″Colector evacuare exces ape pluviale în zona strada Răsăritului, Școlii și Aeroportului, comuna Cornetu, județul Ilfov’’, conform Anexei nr. 1, cuprinzând Planul topografic aferent coridorului de expropriere avizat de OCPI Ilfov prin procesul verbal nr. 1305/2022 si Anexei nr. 2, cuprinzând lista imobilelor proprietate privată supuse exproprierii. 
Ulterior, s-au constatat neconcordanțe între identificările inițiale ale imobilelor supuse exproprierii și persoanele titulare ale dreptului de proprietate, motiv pentru care au fost situația a fost îndreptată prin prin Hotărârile Consiliului local al comunei Cornetu, județul Ilfov nr. 66/30.08.2022 și 49/30.06.2023. 

Însă și după aceste hotărâri ale Consiliului local al comunei Cornetu, județul Ilfov,  Compartimentul Taxe și Impozite din cadrul Primăriei comunei Cornetu, județul Ilfov a constatat că există neconcordanță între situația evidențiată, respectiv identificarea inițială a imobilului și suprafața aparținând Societatea PROD DINCA 2000 SRL supusă exproprierii, prevăzută la pozitia nr. 50 din Anexa nr. 2 la HCL nr. 43/26.05.2022, în sensul că suprafața expropriata de 115 mp și gard de plasă 52 ml, are ca proprietar/deținător de drept, UAT CORNETU și în mod eronat a fost identificat ca proprietar Societatea PROD DINCA 2000 SRL.
În speță sunt incidente prevederile art. 32 alin. (2) – (4) din Legea nr. 255/2010 privind exproprierea pentru cauză de utilitate publică, necesara realizării obiectivelor de interes național, județean și local, cu modificările și completarile ulterioare, respectiv:

″(2) În cazul în care, pe parcursul procedurii de expropriere se constată neconcordanţe între situaţiile evidenţiate în documentaţiile cadastrale şi identificările iniţiale ale imobilelor şi persoanelor supuse exproprierii, va fi rectificată, prin grija expropriatorului, anexa la hotărârea Guvernului/consiliului judeţean/consiliului local privind declanşarea procedurilor de expropriere, cuprinzând tabelul cu imobilele şi persoanele supuse exproprierii.

 (3) Anexa la hotărârea Guvernului/consiliului judeţean/ consiliului local privind declanşarea procedurii de expropriere, cuprinzând tabelul cu imobilele şi persoanele supuse exproprierii, va fi rectificată ori de câte ori aceasta se impune, astfel încât situaţia juridică a proprietarilor, a imobilelor şi a obiectivului construit să corespundă în totalitate cu situaţia de fapt.

 (4) Ca urmare a rectificării prevăzute la alin. (3), expropriatorul va rectifica hotărârea de expropriere şi va reconsemna sumele de bani cu titlu de despăgubiri conform hotărârii Guvernului/consiliului judeţean/consiliului local rectificată.″
De asemenea, sunt incidente și dispozițiile art. 58 alin. (1) și 59 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, care prevede:

Articolul 58 - (1) După intrarea în vigoare a unui act normativ, pe durata existenţei acestuia pot interveni diferite evenimente legislative, cum sunt: modificarea, completarea, abrogarea, republicarea, suspendarea sau altele asemenea.
Articolul 59 - (1) Modificarea unui act normativ constă în schimbarea expresă a textului unora sau mai multor articole ori alineate ale acestuia şi în redarea lor într-o nouă formulare.

(2) Pentru exprimarea normativă a intenţiei de modificare a unui act normativ se nominalizează expres textul vizat, cu toate elementele de identificare necesare, iar dispoziţia propriu-zisă se formulează utilizându-se sintagma "se modifică şi va avea următorul cuprins:", urmată de redarea noului text.

(3) (…) Modificarea trebuie să cuprindă în întregime textul vizat, cuprins în articol, alineat sau în elementul marcat al unei enumerări.
În consecință, având în vedere cele anterior expuse, considerăm că sunt întrunite condițiile pentru ca proiectul inițat să poată fi votat de către Consiliul Local al comunei Cornetu, județul Ilfov.

